**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/116, 26.11.2018թ.

**Բողոք բերող անձ՝** «ՆԱ-ԱՐ ՔՈՆՍԹՐԱՔՇՆ» ՍՊԸ

**Պատվիրատու** Գավառի քաղաքապետարան

**Ընթացակարգի ծածկագիրը՝** «ԳՄԳՀ-ԳՀԱՊՁԲ-18/7» ծածկագրով գնանշման հարցում

**Գնման առարկա**՝ Գավառի Կենտրոնական հրապարակի լուսասյուների ձեռքբերման պայմանագիր

**Բողոքի պահանջը`**

Ոչ իրավաչափ ճանաչել գնահատող հանձնաժողովի կողմից 20.11.2018թ. թիվ 4 արձանագրության «Նիկոլ Դուման» ԱԿ-ին 2-րդ չափաբաժնի մասով 1-ին տեղ զբաղեցրած մասնակից ճանաչելու մասին որոշումը, 21.11.2018թ. պայմանագիր կնքելու մասին որոշման հայտարարությունը, և պարտավորեցնել գնահատող հանձնաժողովին ընդունելու նոր որոշում «ՆԱ-ԱՐ ՔՈՆՍԹՐԱՔՇՆ» ՍՊԸ և «Վիտազ» ՍՊԸ կոնսորցիումին 1-ին տեղ զբաղեցրած մասնակից ճանաչելու և նրա հետ պայմանագիր կնքելու մասին:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: